< Linux

Raspberry Pi

A Raspberry Pi-ról

Egy szappantartó nagyságú miniszámítógép. Vagyis nem szoftver, hanem hardver, de valamilyen Linuxot teszünk rá. Hozzáadott képfájl indulás után tartalmaz egy könnyed grafikus felületet is, Debian GNU/Linux 7.0 operációs rendszerrel. Az egyesült királyságban fejlesztették ki, oktatási célokra.

A Raspberryben:

CPU: 700 MHz ARM1176JZF-S core (ARM11 család)

Kétféle modell van:

A	B
Ethernet csatlakozó	Nincs	10/100 Ethernet (8P8C)
USB port	1	2

Az A modell harmadannyi áramot fogyaszt, ha valamilyen önjáró eszközbe szánjuk jó választás.

Teendők

Mi tegyünk a beüzemeléshez?

Le kell töltenünk egy képfájlt, amely egy előre telepítétett Raspbain nevű operációs rendszer lesz. Tulajdonképpen a Debian GNU/Linux 7.0 változatból létrehozva. Letöltés például:

wget http://downloads.raspberrypi.org/images/raspbian/2013-05-25-wheezy-raspbian/2013-05-25-wheezy-raspbian.zip

De keressük ki a legújabb verziót.

w3m http://downloads.raspberrypi.org/images/raspbian/

Letöltjük az ellenőrzőösszeget is:

wget http://downloads.raspberrypi.org/images/raspbian/2013-05-25-wheezy-raspbian/2013-05-25-wheezy-raspbian.zip.sha1

Eredetiség ellenőrzése:

echo `cut -f1 -d" " 2013-05-25-wheezy-raspbian.zip.sha1`" "`ls 2013-05-25-wheezy-raspbian.zip` > t.sha1
sha1sum --check t.sha1

Kicsomagoljuk:

unzip 2013-05-25-wheezy-raspbian.zip

Ellenőrizzük amit letöltöttünk:

fdisk -lu 2013-05-25-wheezy-raspbian.img

A kártyaolvasóba teszem a memóriakártyát, majd megnézem milyen azonosító betűt kapott:

df -h

Például: /dev/sdd1

Lecsatolom:

umount /dev/sdd1

Kiírom a fenti képfájlt:

dd bs=1M if=2013-02-09-wheezy-raspbian.img of=/dev/sdd

A dd parancs jónéhány percig is írhatja a képfájlt, legyünk türelmesek. A dd parancs ugyanakkor semmilyen információt nem ír a képernyőre a kiírás menetéről. A kiírás végén tájékoztat csak minket, hogy mekkora adatmennyiséget olvasott és mekkorát adatmennyiséget írt ki. Figyeljünk a hibaüzenetekre, mert azok ez utóbbi információk előtt is lehetnek.

Szinkronizáljuk a merevlemezünk és az SD kártyánkat:

sync

Az SD kártyát kiveszem, majd beteszem a Raspberry Pi kártyába.

Összedugom a csatlakozókat, az áramforrást bedugom és örülök.

Első indulás

Az első indulást monitorra kötve valósítottam meg. Induláskor feldobott egy konfigurációs képernyőt. Ott lehetett engedélyezni az SSH szervert. Ezt engedélyeztem, majd beállítottam a localet, megnéztem az ip címét, majd távolról ssh pi@ipcim és újra örül.

A pi felhasználóval belépve, ha kiadok egy startx parancsot akkor a grafikus felület is elindul egy LXDE környezettel.

Az első induláskor elinduló konfigurációs felület később elindítható a következő paranccsal:

raspi-config

A raspi-config második menüpontjával a teljes SD kártyára kiterjeszthetjük a partíció méretét, mert kezdetben csak 1,8 GB.

Az eredményt ellenőrizzük a következő paranccsal:

df -h

Telepítés

Ha van Internet, akkor tudunk más programokat is telepíteni. A „Málna PC” automatikusan elkéri az IP címet, ha az RJ45 aljzatot csatlakoztatom. Telepítés a sudo parancs segítségével lehetséges. Például:

sudo apt-get update
sudo apt-get install mc

Az update végű parancs a csomaginformációkat frissíti, a második telepíti az mc nevű csomagot.

Jelszó

Kezdetben a „pi” nevű felhasználóval tudunk belépni a rendszere. Az alapértelmezett jelszó: raspberry. Ezt meg tudjuk változtatni a következő paranccsal:

passwd

Elérés SSH-n keresztül

Ha bedugtuk a hálózati csatlakozóját a Raspberry Pi eszköznek, akkor az elindul. De mi lehet az IP címe? Ha DHCP szerverben nincs beállítva állandó cím, akkor szkennelnünk kell a hálózatot. Ehhez Debian GNU/Linux alatt telepítsuk fel az arp-scan csomagot:

apt-get install arp-scan

Szkenneljük a hálózatot:

arp-scan -l

Ehhez hasonló választ kaphatunk:

Interface: eth0, datalink type: EN10MB (Ethernet)
Starting arp-scan 1.6 with 256 hosts (http://www.nta-monitor.com/tools/arp-scan/)
192.168.1.1	d8:5d:4c:85:e4:18	(Unknown)
192.168.1.100	b8:27:eb:d1:f1:a9	(Unknown)
192.168.1.101	20:59:a0:1c:ec:28	(Unknown)
3 packets received by filter, 0 packets dropped by kernel
Ending arp-scan 1.6: 256 hosts scanned in 1.378 seconds (185.78 hosts/sec). 3 responded

A három IP cím közül az egyik Raspberry Pi eszközé. Érdemes az első indításnál megnézni az eszköz hardvercímét, így már könnyen azonosítható.

Processzor adatok

Típus:

cat /proc/cpuinfo

Hőmérséklet:

echo $((`cat /sys/class/thermal/thermal_zone0/temp` / 1000))

Frekvencia:

echo $((`cat /sys/devices/system/cpu/cpu0/cpufreq/scaling_cur_freq` / 1000))

Linkek

Raspberry Pi

http://www.raspberrypi.org

http://www.raspberrypi.org/downloads

http://elinux.org/RPi_Easy_SD_Card_Setup

http://elinux.org/RPi_SD_cards

http://elinux.org/RPi_Distributions

https://launchpad.net/usb-imagewriter

http://malnapc.hu

http://www.rpibolt.hu

http://en.wikipedia.org/wiki/Raspberry_Pi

http://hu.wikipedia.org/wiki/Raspberry_Pi

http://www.fileden.com/files/2012/12/29/3381514/rpi_qs_hu.pdf (Gyors útmutató)

http://elinux.org/RPi_raspi-config (A raspi-config leírása)

Kapcsolódó

http://elsmorian.com/post/23366148056/basic-raspberry-pi-setup

http://confoundedtech.blogspot.hu/2012/04/raspberry-pi-virtualise-rpi-debian.html

http://www.bitwizard.nl/wiki/index.php?title=Reducing_power_consumption_of_a_raspberry_Pi (Áramfelvétel csökkentés)

Más terjesztések

http://wiki.netbsd.org/ports/evbarm/raspberry_pi/ (NetBSD)

ftp://ftp.netbsd.org/pub/NetBSD/misc/skrll/ (NetBSD)

http://downloads.raspberrypi.org/images/freebsd/freebsd-pi-r245446/ (FreeBSD)

http://archlinuxarm.org (ArchLinux)

http://xbmc.org (Médialejátszó)

http://www.raspbmc.com

http://www.raspberrypi.org/archives/805 (Fedora)